สวัสดีค่ะพอดีว่าหนูไปตรวจมดลูกมาคุณบอกว่าเป็นเยื่อบุโพรงมดลูกเจริญผิดที่และฉีดยาคุมกำเนิดเป็นระยะเวลา 6 เดือนเดือนละ 1 เข็มไม่ทราบว่าหนูยังสามารถตั้งครรภ์ได้ไหมคะหรือมีวิธีการรักษาอย่างอื่นที่ไม่ใช่การฉีดยาไหมคะ ขอบค่ะ
สวัสดีค่ะเยื่อบุโพรงมดลูกเจริญผิดที่เป็นภาวะที่เยื่อบุผนังมดลูกเจริญภายนอกมดลูก ทำให้เกิดเยื่อบุหนาที่สลายตัวกลายเป็นเลือดประจำเดือนไปเรื่อย ๆ จนร่างกายขับออกมาได้ไม่หมด ส่งผลให้ผู้ป่วยมีอาการปวดท้องน้อยอย่างรุนแรง โดยเฉพาะในช่วงที่มีรอบเดือน รวมทั้งอาจส่งผลให้เกิดภาวะมีบุตรยากตามมา เยื่อบุโพรงมดลูกเจริญผิดที่มักเกิดขึ้นบริเวณรังไข่ ท่อนำไข่ เนื้อเยื่อที่ยึดมดลูก หรือรอบ ๆ มดลูกการรักษาในระยะแรกที่ยังเป็นไม่มาก ทำได้ตั้งแต่การสังเกตอาการ การใช้ยาคุมกำเนิด ยาคุมชนิดเม็ด แผ่นแปะคุมกำเนิด และห่วงใส่ช่องคลอดล้วนช่วยควบคุมการสร้างเยื่อบุโพรงมดลูกในแต่ละรอบเดือน ส่งผลให้ผู้ป่วยมีเลือดประจำเดือนน้อยลง การใช้ยาคุมกำเนิดเหล่านี้อย่างต่อเนื่องจะช่วยบรรเทาอาการปวดได้ซึ่งในช่วงที่ใช้ยาคุมกำเนิดนั้นก็น่าจะไม่สามารถตั้งครรภ์ได้ แต่การใช้ยาอาจจะไม่จำเป็นต้องใช้ตลอด แนะนำการปรึกษาแพทย์ที่ดูแลเพื่อการปรับยาและแจ้งความประสงค์กับแพทย์ได้ว่าต้องการมีบุตร เพื่อวางแผนการรักษาอย่างเหมาะสมต่อไป